Grunden ligger på hjørnet af Agdrupvej og Tolstrupvej. Byrådet i Brønderslev håber nu, at man i foråret 2014 under stor festivitas kan fejre åbningen af et nyt sundhedshus i Brønderslev by med  mange sundhedstilbud til borgerne så som praksislæger, speciallæger, jordemødre, røntgen, kommunale funktioner som sundhedspleje og forebyggelsesafdeling. - Jeg er så glad for, at det var et enigt byråd, der besluttede at sige ja til at overdrage grunden, og at hele byrådet bakker op om sundhedshuset. Sundhedshusene er yderområdernes mulighed for at tiltrække de læger, som hele udkantsdanmark skriger på. Og vi tror på, at vi ved at placere en række forskellige sundhedsmæssige kompetencer i huset, kan skabe en synergieffekt til glæde for husets beboere og for borgerne, siger borgmester Lene Hansen (Soc.Dem.).

Opsummering:
Et enigt byråd i Brønderslev har netop besluttet at overdrage en grund til et kommende sundhedshus i byen.